rejauldu/bengali-wikipedia huggingface dataset:
শ্রেষ্ঠ চলচ্চিত্র - তেলুগু বিভাগে সাইমা পুরস্কার হল তেলুগু চলচ্চিত্রের জন্য বার্ষিক দক্ষিণ ভারতীয় আন্তর্জাতিক চলচ্চিত্র পুরস্কারের অংশ হিসেবে ভিব্রি মিডিয়া গ্রুপ কর্তৃক প্রদত্ত একটি পুরস্কারের বিভাগ। ২০১১ সালে মুক্তিপ্রাপ্ত চলচ্চিত্রগুলির জন্য ২০১২ সালে প্রথম এই পুরস্কার দেওয়া হয়।  প্রথম আয়োজনে এই পুরস্কার অর্জন করে ডুকুডু (২০১১)। সাম্প্রতিক বিজয়ী চলচ্চিত্র হল সীতা রামম (২০২২)।   বিজয়ী চলচ্চিত্র  +তেলুগু ভাষার সেরা চলচ্চিত্র বিভাগে পুরস্কার বিজয়ীদের তালিকা বছর চলচ্চিত্র প্রযোজক  ২০১১ ডুকুডু   ২০১২ ইগা   ২০১৩ আত্তারিন্টিকি দারেদি   ২০১৪ মনম  ২০১৫ বাহুবলী: দ্য বিগিনিং   ২০১৬ পেলি চুপলু    ২০১৭ বাহুবলী ২: দ্য কনক্লুশন   ২০১৮ মহানটী    ২০১৯ জার্সি   ২০২০ আলা বৈকুণ্ঠপুরমুলো   ২০২১ পুষ্পা: দ্য রাইজ   ২০২২ সীতা রামম    আরও দেখুন   শ্রেষ্ঠ চলচ্চিত্র - তেলুগু বিভাগে ফিল্মফেয়ার পুরস্কার   তথ্যসূত্র   বিষয়শ্রেণী:সেরা চলচ্চিত্র পুরস্কার বিষয়শ্রেণী:তেলুগু চলচ্চিত্র বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার
পরিচিতি  ডালপুরি একপ্রকার তেলে ভাজা নাস্তা। প্রথমে পছন্দমত স্বাদ অনুযায়ী ডালের পুর তৈরি করে নিতে হয়। এরপর পরিমাণমত পানিতে লবণ, তেল মিশিয়ে ময়দার কাই বানিয়ে ছোট ছোট গোলের ভেতরে ডালের পুর ভরে দিয়ে হাল্কা করে বেলে, তেলে ভাজা হয়। চায়ের সাথে ডালপুরী খেতে খুবই মজাদার।  উপকরন   মসুর ডাল-১/৩ কাপ  আদা বাটা-১/২ চা চামচ  কাঁচা মরিচ- ২ টি  পেঁয়াজ কুচি-২ চা চামচ  শুকনা মরিচ -২ টি  পেঁয়াজ বেরেস্তা-২ টেবিল চামচ  পুদিনা পাতা কুচি- ২ টেবিল চামচ  ময়দা-২ কাপ  বিট লবণ-১/২ চা চামচ  লবণ- স্বাদ মত  তৈল-ভাজার জন্য  প্রস্তুতপ্রণালী   ডালে ১ কাপ পানি, আদা বাটা, পেঁয়াজ কুচি, কাঁচা মরিচ ও লবণ দিয়ে সিদ্ধ হলে ডাল শুকনো করে নেড়ে নামিয়ে হাত দিয়ে মথে নিন।  তেলে শুকনা মরিচ দিয়ে গুঁড়া করে নিন। পেঁয়াজ বেরেস্তা করে গুঁড়া করে নিন।  ডালের সাথে তেল, মরিচ গুঁড়া, বিট লবণ, পেঁয়াজ বেরেস্তা গুঁড়া, পুদিনা পাতা কুচি মিশিয়ে নিবেন।  ময়দার সাথে ৫ টেবিল চামচ তেল ও লবণ দিয়ে ঝরঝরে করে নিবেন। পরিমাণ মত পানি মিশিয়ে মাখিয়ে নিন।  ময়দার ডো ভাগ করে নিন। প্রতি ভাগে  ডালের পুর ভরে মুখ বন্ধ করে নিবেন।   পিড়িতে রুটি বেলে নিন। কড়াইয়ে তেল গরম করে ডুবো  কম আঁচে মচমচে করে ভেজে নিন।   তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:বাঙালি রন্ধনশৈলী
{| class="toccolours" style="font-size: 95%; " |- ! colspan="2" style="background-color: white; color: black; text-align: center;" |  |- style="background-color: black; color: white; text-align: center;" ! খেলোয়াড় !! কোচ |-  | style="vertical-align:top;" |  {| class="sortable" style="background:transparent; margin:0px; width:100%;" ! স্থান !! #  !! নাম  !! বয়স !! উচ্চতা !! ওজন !! ক্লাব !! |-|} | |}  আরও দেখুন       বিষয়শ্রেণী:হ্যান্ডবল টেমপ্লেট হ্যান্ডবল
থাম্ব|দুই বছর বয়সী একটি ছেলে পুতুল খেলছে শৈশবকালীন লৈঙ্গিক অনিশ্চয়তা' (CGN) হচ্ছে শিশুদের বয়সন্ধিকালের পূর্বে দেখা যাওয়া এমন একটি বৈশিষ্ট্যের প্রদর্শন করাকে বুঝায়; যা সেই সমাজে আশা করা হয় না। উদাহরণস্বরূপ একটি ছেলে শিশু জন্মের পর বেড়ে উঠার সময়ে কেমন আচরণ করবে; তা নিয়ে সমাজে একটা অলিখিত বা লিখিত মনস্তাত্ত্বিক ধারা থাকে, যার দরূণ আশা করা হয়, ছেলে শিশুটিও ঠিক সেরূপ আচরণ করবে। কিন্তু যদি সে আশানূরুপ আচরণ না করে বা বিপরীত লিঙ্গের ন্যায় আচরণ করে, তবে সে বৈশিষ্ট্যকে শৈশবকালীন লৈঙ্গিক অনিশ্চয়তা বলে অভিহিত করা হয়। সাধারণত এই ধরনের বৈশিষ্ট্য যারা দেখায়; তাদের মধ্যে বেশান্তর, জন্মগত লিঙ্গের সাথে সামঞ্জস্যপূর্ণ অনুষ্ঠানে (যেমন ছেলেদের জন্য সংস্কৃতি নির্ধারিত খেলায় অংশগ্রহণ না করা) এবং বিপরীত লিঙ্গের সঙ্গীদের সাথে খেলার জন্য তীব্র আগ্রহ সৃষ্টি হওয়ার মত বৈশিষ্ট্য দেখা যায়।  প্রচুর সংখ্যক গবেষণা থেকে এই বিষয়টি উঠে এসেছে যে, যে সব মানুষেরা নিজেদের কে সমকামী হিসেবে মনে করেন তারা যখন ছোট ছিলেন বাল্যকালে তারা নিজেদের লিঙ্গ নিয়ে অনিশ্চয়তায় ভুগতেন। চিকিৎসকেরা বিষয়টির চিকিৎসা করা যাবে কী যাবে না; বা গেলেও তার চিকিৎসা কেমন হবে; তা নিয়ে সাম্প্রতিক সময়ে একাধিক ভাগে বিভক্ত হয়ে গিয়েছেন। একটি গবেষণা মতে শৈশবকালীন লৈঙ্গিক অনিশ্চয়তা বিষয়টি উত্তরাধিকারসূত্রে প্রাপ্ত হয়।  ইশতেহার শিশুদের মধ্যকার লৈঙ্গিক অনিশ্চয়তা বিভিন্ন রূপে দেখা যায়, যা থেকে বুঝা যায়, শিশুটি কার্যত কোন লিঙ্গকে প্রতিনিধিত্ব করে।   বিপরীত লিঙ্গের পোশাক পরা এবং তাদের মত সাজগোজ করতে চাওয়া।  বিপরীত লিঙ্গের সাথে খেলাধুলা করতে আগ্রহী থাকা।  গল্প,কার্টুন অথবা চলচ্চিত্রে বিপরীত লিঙ্গের চরিত্রকে বেশি শনাক্ত করা।  "আমি যদি বিপরীত লিঙ্গ হতাম" এইজাতীয় আশা প্রকাশ করা  বিপরীত লিঙ্গের পরিচয় পাওয়ার জন্য মৌখিকভাবে জেদ করা।;  উদ্বেগের পরিমাণ  যেসব সমকামী পুরুষে শৈশবে লৈঙ্গিক অনিশ্চয়তা দেখা যায় তারা সমকামী নারীর তুলনায় মানসিক মর্মপীড়ায় বেশি ভুগেন বলে গবেষণায় পাওয়া গিয়েছে। এই গবেষণার পরিধি বিষমকামী পুরুষ ও নারীতেও বিস্তৃত করা হয়েছিল। দেখা গিয়েছে, যৌন জীবনে বিষমকামী হওয়া পুরুষের যদি শৈশবে লৈঙ্গিক অনিশ্চয়তা দেখা গিয়ে থাকে; তবে তারা বিষমকামী নারীর তুলনায় বেশি মানসিক যাতায় ভুগেন। এই গবেষণার উপসংহারে বলা হয়েছে, যৌন অভিমুখিতা কোন প্রকার বিবেচ্য না হয়েই শৈশবকালীন লৈঙ্গিক অনিশ্চয়তা নারীর তুলনায় পুরুষে নেতিবাচক প্রভাব ফেলে। এর অন্যতম কারণ সমাজের দৃষ্টিভঙ্গী। সমাজে নারীর মধ্যে পুরুষোচিত আচরণকে অনেকসময় মেনে নেওয়া হলেও পুরুষের মধ্যে নারীসুলভ আচরণকে সমাজ সাধারণত তীব্রভাবে নিরুৎসাহিত করে। এর ফলে শৈশবে ছেলে শিশু লৈঙ্গিক অনিশ্চয়তা দেখালে সমাজের নেতিবাচক প্রতিক্রিয়া তার মনস্তত্ত্বে দাগ ফেলে দেয়; যা তার পরবর্তী জীবনে মানসিক মর্মপীড়ার অন্যতম কারণ হয়।  তথ্যসূত্র  বিষয়শ্রেণী:Sexual orientation and science বিষয়শ্রেণী:Sexual orientation and psychology বিষয়শ্রেণী:যৌন অভিমুখিতা ও বিজ্ঞান বিষয়শ্রেণী:যৌন অভিমুখীতা ও মনোবিজ্ঞান
ম্যান্ডারিন ব্লু (বৈজ্ঞানিক নাম: Charana mandarinus(Hewitson)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।  আকার  ম্যান্ডারিন ব্লু এর প্রসারিত অবস্থায় ডানার আকার ৪০-৪৪ মিলিমিটার দৈর্ঘ্যের হয়।  উপপ্রজাতি  ম্যান্ডারিন ব্লু এর প্রজাতিগুলো হলো:Seitz, A., 1912-1927. Die Indo-Australien Tagfalter. Theclinae, Poritiinae, Hesperiidae. Grossschmetterlinge Erde 9: 799-1107, pls. 138-175.  Charana mandarinus mandarinus  Charana mandarinus splendida   ভারতে প্রাপ্ত ম্যান্ডারিন ব্লু এর উপপ্রজাতি  ভারতে সাধারণত ম্যান্ডারিন ব্লু এর যে উপপ্রজাতি দেখা যায় তা হল:   Charana mandarinus mandarinus (Hewitson, [1863]) – Sylhet Mandarin Blue  বিস্তার  ভারতে সিকিম থেকে অরুণাচল প্রদেশKunte, K., G. Agavekar, S. Sondhi, R. Lovalekar & K. Tokekar (2013). On the identification and misidentification of butterflies of the Garo Hills. Journal of Threatened Taxa 5(11): 4616–4620; http://dx.doi.org/10.11609/JoTT.o3710.4616-20, পশ্চিমবঙ্গ, আন্দামান, ভুটান, নেপাল মায়ানমার এর বিভিন্ন অঞ্চলে এদের দেখা যায়।   চিত্রশালা    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৩-এ বর্ণিত প্রজাপতি
ডেলাওয়্যার বিশ্ববিদ্যালয় (সংক্ষেপে ইউডি) ডেলাওয়্যার অঙ্গরাজ্যের নিউয়ার্কে অবস্থিত একটি বেসরকারি-গবেষণা বিশ্ববিদ্যালয়। ইউডি ডেলাওয়্যারের বৃহত্তম বিশ্ববিদ্যালয়। এর আটটি কলেজে তিনটি সহায়ক পাঠ্যসূচি, ১৪৮টি স্নাতক পাঠ্যসূচি, ১২১টি স্নাতকোত্তর পাঠ্যসূতি (১৩টি যৌথ ডিগ্রিসহ), এবং ৫৫টি ডক্টরাল পাঠ্যসূচি প্রদান করা হয়। বিশ্ববিদ্যালয়টির মূল প্রাঙ্গণ নিউয়ার্কে অবস্থিত এবং ডোভার, উইলমিংটন, লুইস ও জর্জটাউনে এর সহায়ক প্রাঙ্গণ রয়েছে। এই বিশাল শিক্ষাপ্রতিষ্ঠানে প্রায় ১৮,২০০ স্নাতক ও ৪,২০০ স্নাতকোত্তর শ্রেণির শিক্ষার্থী রয়েছে। বেসরকারিভাবে পরিচালিত বিশ্ববিদ্যালয়টি রাজ্য সমর্থিত গবেষণা প্রতিষ্ঠান হিসেবে সরকারি অনুদার পেয়ে থাকে।  শিক্ষা কার্যক্রম এই বিশ্ববিদ্যালয়টির অধিভুক্ত আটটি কলেজ রয়েছে:  আলফ্রেড লার্নার কলেজ অব বিজনেস অ্যান্ড ইকোনমিক্স  কলেজ অব অ্যাগ্রিকালচার অ্যান্ড ন্যাচারাল রিসোর্সেস  কলেজ অব আর্টস অ্যান্ড সায়েন্সেস  কলেজ অব আর্থ, ওশান অ্যান্ড এনভায়রনমেন্ট  কলেজ অব এডুকেশন অ্যান্ড হিউম্যান ডেভলপমেন্ট  কলেজ অব ইঞ্জিনিয়ারিং  কলেজ অব হেলথ সায়েন্সেস  গ্র্যাজুয়েট কলেজ  অনার্স কলেজ  এতে পাঁচটি বিদ্যালয়ও রয়েছে:  জোসেফ আর. বাইডেন জুনিয়র স্কুল অব পাবলিক পলিসি অ্যান্ড অ্যাডমিনিস্ট্রেশন (কলেজ অব আর্টস অ্যান্ড সায়েন্সেসের অংশ)  স্কুল অব এডুকেশন (কলেজ অব এডুকেশন অ্যান্ড হিউম্যান ডেভলপমেন্টের অংশ)  স্কুল অব মেরিন সায়েন্সেস অ্যান্ড পলিসি (কলেজ অব আর্থ, ওশান অ্যান্ড এনভায়রনমেন্টের অংশ)  স্কুল অব নার্সিং (কলেজ অব হেলথ সায়েন্সেসের অংশ)  স্কুল অব মিউজিক (কলেজ অব আর্টস অ্যান্ড সায়েন্সেসের অংশ)  উল্লেখযোগ্য শিক্ষার্থী ডেলাওয়্যার বিশ্ববিদ্যালয়ের উল্লেখযোগ্য শিক্ষার্থীরা হলেন নোবেল পুরস্কার বিজয়ী অনুজীববিজ্ঞানী ড্যানিয়েল নাথন্স (বি.এস. ১৯৫০); নোবেল পুরস্কার বিজয়ী অর্গানিক রসায়নবিদ রিচার্ড এফ. হেক (বি.এস. ১৯৫৭); নাসার গবেষণা বিভাগের পরিচালক হেনরি সি ব্রিন্টন (বি.এস. ১৯৫৭); মার্কিন যুক্তরাষ্ট্রের রাষ্ট্রপতি, ৪৭তম উপরাষ্ট্রপতি ও সাবেক মার্কিন সিনেটর জো বাইডেন (বি.এ. ১৯৬৫); ফার্স্ট লেডি জিল বাইডেন (বি.এ. ১৯৭৬); রোয়ান্ডার পররাষ্ট্রমন্ত্রী লুইস মুশিকিওয়াবো (এম.এ. ১৯৮৮); সাবেক নিউ জার্সির গভর্নর ক্রিস ক্রিস্টি (বি.এ. ১৯৮৪); ক্যাম্পেইন ব্যবস্থাপক স্টিভ স্মিট (বি.এ. ১৯৯৩); ক্যাম্পেইন ব্যবস্থাপক ডেভিড প্লাউফ (বি.এ. ২০১০)।  তথ্যসূত্র  বহিঃসংযোগ     Delaware Athletics website        বিষয়শ্রেণী:১৭৪৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ডেলাওয়্যারের সরকারি বিশ্ববিদ্যালয় ও কলেজ বিষয়শ্রেণী:নিউয়ার্ক, ডেলাওয়্যার বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
পূজা শর্মা (জন্ম  ) একজন ভারতীয় উদ্যোক্তা। তিনি তাঁর গ্রামের প্রথম মহিলা যিনি ঘরের বাইরে গিয়ে কাজ করেন। তিনি একটি স্ব-সহায়ক গোষ্ঠী প্রতিষ্ঠা করেছিলেন যারা একটি রুটির কারখানায় ১৫০ জন মহিলাকে নিয়োগ করেছিল। তাঁর কৃতিত্বের স্বীকৃতিস্বরূপ তিনি যে পুরস্কার পেয়েছেন, তার মধ্যে রয়েছে নারী শক্তি পুরস্কার, যা নারীদের জন্য ভারতের সর্বোচ্চ বেসামরিক সম্মাননা।   কর্মজীবন  পূজা শর্মা ভারতের হরিয়ানা রাজ্যের গুরুগ্রামের কাছে চান্দু গ্রামে বড় হয়েছেন। যতদিন সেখানকার বিদ্যালটি শুধুমাত্র মেয়েদের জন্য ছিল, ততদিন তিনি স্কুলে গেছেন কিন্তু প্রদত্ত শিক্ষা ছেলে ও মেয়েদের সহ-শিক্ষায় পরিণত হবার পর তাঁর বাবা-মা তাঁকে ছেলেদের সাথে পড়াশোনা করতে দেননি, পরিবর্তে স্কুল ছেড়ে দিতে তাঁকে বাধ্য করেন। তিনি ১৯৯৯ সালে বিয়ে করেন। ২০০৫ সালে, তিনি, তাঁর স্বামী এবং তাঁদের তিন সন্তানের পরিবার আর্থিক সমস্যায় পড়ে, তাই পূজা গ্রামের প্রথম মহিলা হিসেবে কাজ করার জন্য বাড়ির বাইরে বার হন। তিনি প্রথমে প্রাথমিক বিদ্যালয়ের শিক্ষিকা হিসেবে নিযুক্ত ছিলেন, তারপর ২০১০ সালে একটি হাভেলি দখল করেন যা তাঁর শ্বশুরের মালিকানাধীন ছিল। তিনি গরু কিনে দুধ উৎপাদন শুরু করেন। কৃষি বিজ্ঞান কেন্দ্রের কর্মকর্তারা যখন গ্রাম পরিদর্শন করেন, তখন তিনি তাদের সেলাই শেখার ধারণাটিকে অবিক্রয়যোগ্য বলে প্রত্যাখ্যান করেন। তিনি বাজারজাতযোগ্য কিছু বিষয়ে প্রশিক্ষণের অনুরোধ করেছিলেন এবং খাদ্য উৎপাদনে প্রশিক্ষণ লাভ করেছিলেন।  সম্পূর্ণ মহিলা দল নিয়ে, পূজা ক্ষিতিজ নামে একটি স্ব-সহায়ক গোষ্ঠী প্রতিষ্ঠা করেছিলেন, কিন্তু তাঁকে তাঁর স্বামী এবং তাঁর কর্মচারীদের স্বামীদের বোঝাতে হয়েছিল যে এটি গ্রহণযোগ্য হবে। পূজা বলেন যে তিনিই চান্দু গ্রামের প্রথম মহিলা যিনি কাজে বাইরে গিয়েছিলেন। তিনি ডালিয়া, লাড্ডু, জোয়ার এবং সয়া বাদাম বিক্রি করতেন। ২০১৭ সালে, একটি বেসরকারি সংস্থা তাঁকে একটি প্রাসাদে একটি রুটির কারখানা স্থাপনে সাহায্য করেছিল, স্থানীয় কিছু লোকের বিশ্বাস ছিল এটি ভূতুড়ে। সেখানে এখন ১৫০ জন মহিলার কর্মসংস্থান হয়েছে এবং গুরুগ্রামের রেস্তোরাঁগুলিতে তিসি, ওটমিল এবং আখরোট দিয়ে তৈরি বিস্কুট সরবরাহ করে। তিনি হরিয়ানার ১,০০০ এরও বেশি মহিলাকে প্রশিক্ষণ দিয়েছেন।   পুরস্কার এবং স্বীকৃতি  হরিয়ানা রাজ্য সরকার ২০১৫ সালে কৃষি নেতৃত্বের জন্য এবং পরের বছর কৃষি উদ্ভাবনের জন্য তাঁকে পুরস্কার প্রদান করে। ২০১৬ সালে, ইণ্ডিয়ান কাউন্সিল অফ এগ্রিকালচারাল রিসার্চ তাঁকে পণ্ডিত দীনদয়াল উপাধ্যায় অন্ত্যোদয় কৃষি পুরস্কার এবং উদ্ভাবনী কৃষি সম্মান উভয়ই প্রদান করে। ২০২২ সালের আন্তর্জাতিক নারী দিবসে তিনি ভারতের সর্বোচ্চ বেসামরিক নারী পুরস্কার, নারী শক্তি পুরস্কার লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:হরিয়ানার নারী ব্যবসায়ী বিষয়শ্রেণী:১৯৮০-এর দশকে জন্ম
ফরোয়ার্ড কমিউনিস্ট পার্টি (জোগলেকার) ছিল ভারতের একটি রাজনৈতিক দল। ১৯৫২ সালে ফরোয়ার্ড কমিউনিস্ট পার্টিতে বিভক্ত হওয়ার পর FCP(J) গঠিত হয়। দলের নেতৃত্বে ছিলেন কেএন জোগলেকার। সেই বিভক্ত হওয়ার একই বছরে, FCP(J) ভারতের কমিউনিস্ট পার্টির সাথে একীভূত হয়।   সূত্র      বিষয়শ্রেণী:১৯৫২-এ বিলুপ্ত রাজনৈতিক দল বিষয়শ্রেণী:১৯৫২-এ ভারতে প্রতিষ্ঠিত বিষয়শ্রেণী:১৯৫২-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
সিলেটি বলতে বোঝানো হতে পারে -  সিলেটি জনগণ - মূলত সিলেটি ভাষায় কথা বলে এবং বাংলাদেশের সিলেট বিভাগ এবং ভারতের রাজ্য আসামের বরাক উপত্যকায় বাস করে;  সিলেটি ভাষা - বাংলাদেশের উত্তর পূর্বাঞ্চলের সিলেট অঞ্চল এবং ভারতের বরাক উপত্যকায় প্রচলিত উপভাষা;  সিলেট নাগরী লিপি - বাংলাদেশের সিলেট অঞ্চলে ব্যবহৃত একটি লেখ্য লিপি।
স্টিফেনস লিন-স্টিফেনস (৪ অক্টোবর ১৮০১ - ২৮ ফেব্রুয়ারি ১৮৬০) ছিলেন একজন ইংরেজ টোরি রাজনীতিবিদ যিনি ১৮৩২ সালের সংস্কার আইনের আগে বার্নস্ট্যাপলের প্রতিনিধিত্ব করেছিলেন ( ২ এবং ৩ উইল. ৪. সি. ৪৫)। পর্তুগালে কাঁচের উত্পাদন থেকে একটি পারিবারিক ভাগ্য উত্তরাধিকার সূত্রে প্রাপ্ত হওয়ার পরে, তিনি পরে ইংল্যান্ডের সবচেয়ে ধনী সাধারণ হিসাবে খ্যাতি পান। থাম্ব| Jean Coralli এর 1836 ব্যালে <i id="mwFg">Le Diable boiteux</i> থেকে বিখ্যাত লা কাচুচায় পলিন ডুভার্নের রিচার্ড জেমস লেনের প্রতিকৃতি। লিন-স্টিফেনস ১৮৩০ সালে বার্নস্ট্যাপলের সংসদ সদস্য হিসাবে ফিরে আসেন। তার বাবা তার নির্বাচনের জন্য ৫,০০০ পাউন্ডের বেশি অর্থ প্রদান করেছিলেন যা রাজনৈতিক সংস্কারের সমর্থনে ছিল। ১৮৩০ সালের ১৫ নভেম্বর, স্টিফেনস ছিলেন ডানপন্থী টোরিদের একটি দলের একজন যারা সরকারের বিরুদ্ধে ভোট দিয়েছিলেন এবং ডিউক অফ ওয়েলিংটনের শাসনের অবসান ঘটিয়েছিলেন। ১৮৩১ সালের সংস্কার নির্বাচনের দিকে পরিচালিত রাজনৈতিক উত্তেজনার পরে, স্টিফেনস তার আসন রক্ষা না করার সিদ্ধান্ত নেন।  তিনি শিকার এবং শ্যুটিং এর উপর তার কার্যক্রম মনোনিবেশ করেন। ১৮৩২ সালে তাকে লিসকার্ডের পক্ষে দাঁড়ানোর জন্য আমন্ত্রণ জানানো হয়েছিল কিন্তু শেষ মুহূর্তে তার নাম প্রত্যাহার করে নেন। তিনি মেল্টন মাউব্রেতে চলে যান যাকে তিনি চমৎকার শিকার এবং অশ্বারোহণ দেশ বলে মনে করেন। বাম|থাম্ব| লিনফোর্ড হল  তথ্যসূত্র   বিষয়শ্রেণী:বার্নস্ট্যাপলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:১৮৬০-এ মৃত্যু বিষয়শ্রেণী:১৮০১-এ জন্ম
গোল্ড , ২০১৮ সালের ১৫ ই আগস্ট মুক্তি পাওয়া ভারতীয় খেলাধুলা-জাতীয় নাটকীয় চলচ্চিত্র , তা রীমা কাগতি দ্বারা পরিচালিত , এবং এক্সেল এইন্টারটেইনমেন্টের ব্যানারের অধীনে রিতেশ সিদ্ধানী এবং ফারহান আখতার দ্বারা প্রযোজিত।   ১৯৪৮ সালে একটি স্বাধীন রাষ্ট্র হিসেবে ভারত প্রথমবারের মতো অলিম্পিক -এ অংশ নেয়  এন এন মুখার্জির তত্বাবধানে অলিম্পিক গোল্ড মেডেল ভারতের জয়লাভের সত্যি ঘটনার উপর ভিত্তি করে বানানো। ২০১৮ সালের ৫ ফেব্রুয়ারি এই চলচ্চিত্রের প্রথম ঝলক প্রকাশ করা হয়।  কুশীলব অক্ষয় কুমার কুনাল কাপুর আমিত সাধ মৌনী রায় বিনীত কুমার সিংহ নিকিতা দত্ত সানি কুশলhttp://www.dnaindia.com/bollywood/report-sunny-kaushal-in-kabir-khan-s-web-series-2569002  চিত্রগ্রহণ অন্যদের মধ্যে, অর্জুন পুরস্কার বিজেতা এবং সাবেক ভারতীয় জাতীয় দলের অধিনায়ক, সন্দীপ সিং, অভিনেতাদের হকি-এর দক্ষতা উন্নত করার জন্য প্রশিক্ষণ দেওয়ার জন্য 	 নামাঙ্কিত করা হয়। অনেকটা শুটিং ইয়র্কশায়ার এবং মিডল্যন্ড, ইংল্যান্ড করা হচ্ছে। পরিচালক রীমা কাগতি বলেন "এটি যা ঘটেছে তার উপর একটি কল্পিত টেক। আবার, এটি ১৯৪৮-এ হওয়া শুধুমাত্র সোনালী বিজয় নয়, কিন্তু এটি ভারতের ইতিহাসে হওয়া অত্যন্ত গুরুত্বপূর্ণ ১২ বছরের প্রাকদর্শন হবে।" চলচ্চিত্রের প্রধান আলোকচিত্ৰবিদ্যা ১ জুলাই ২০১৭-তে শুরু হয়।https://twitter.com/akshaykumar/status/881173630754881536?lang=en ১০ ডিসেম্বর ২০১৭-তে, অক্ষয় কুমার ঘোষণা দেন যে চিত্রগ্রহণ সম্পূর্ণ হয়ে গেছে। এটি আশা করা হচ্ছে যে এই বছর আগস্ট ১৫-তে অভিনয়গৃহে সফল হবে।  তথ্যসূত্র  বহিঃসংযোগ     বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:ভারত বিভাজনের পটভূমিতে চলচ্চিত্র বিষয়শ্রেণী:১৯৪৮-এর পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:অলিম্পিকে ভারত বিষয়শ্রেণী:গ্রীষ্মকালীন অলিম্পিকে ভারত বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:ভারতীয় পুরুষের সাংস্কৃতিক চিত্রায়ণ বিষয়শ্রেণী:অমৃতসরের পটভূমিতে চলচ্চিত্র
আলী মুহাম্মদ খান (  ; জন্ম ৩০ নভেম্বর ১৯৭৭) একজন পাকিস্তানি রাজনীতিবিদ যিনি বর্তমান সংসদীক বিষয় প্রতিমন্ত্রী, ১৭ সেপ্টেম্বর ২০১৮ থেকে এ পদে দাফতরিক দায়িত্ব পালন করছেন। তিনি বর্তমানে (আগস্ট ২০১৮ থেকে) পাকিস্তানের জাতীয় পরিষদের সদস্য ও পেশায় আইনজীবী। এর আগে তিনি জুন ২০১৪ থেকে মে ২০১৮ পর্যন্ত জাতীয় সংসদ সদস্য ছিলেন।   প্রাথমিক ও শিক্ষা জীবন  খান জন্মগ্রহণ করেন ৩০ নভেম্বর ১৯৭৭ সালে।  তিনি পেশায় আইনজীবী।  আলী মুহম্মদ খান তার নিজ শহর মারদানে তার স্কুল শিক্ষা শেষ করেন এবং পেশোয়ার বিশ্ববিদ্যালয় থেকে স্নাতক হন, আলী মুহাম্মদ খান পাঞ্জাব বিশ্ববিদ্যালয় থেকে আইন ডিগ্রি অর্জন করেন।    রাজনৈতিক পেশা  তিনি ২০১৩ সালে পাকিস্তানের সাধারণ নির্বাচনে নির্বাচনী এলাকা এনএ-১০ (মর্দন -১০) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।  তিনি ৪৬,৫৩১ ভোট পেয়ে জামায়াতে ওলামায়ে ইসলামের প্রার্থীকে পরাজিত করেছেন।   ২০১৪ সালে, খান পুলিশ স্টেশনে হামলা করলে ৩ পুলিশ সদস্য আহত হয়, যার জন্য তার বিরুদ্ধে পুলিশ মামলা করেছিল ।   তিনি ২০১৩ সালের পাকিস্তানের সাধারণ নির্বাচনে আসনটি এনএ -২২ (মর্দান -২২) থেকে পিটিআইয়ের প্রার্থী হিসাবে জাতীয় সংসদে পুনরায় নির্বাচিত হয়েছিলেন ।  তিনি ৫৮,৫৭৭ ভোট পেয়ে মওলানা মোহাম্মদ কাসিমকে পরাজিত করেছিলেন।   ১৭ সেপ্টেম্বর ২০১৮-তে, তিনি প্রধানমন্ত্রী ইমরান খানের ফেডারেল মন্ত্রিসভায় অন্তর্ভুক্ত হন  এবং সংসদীয় বিষয় প্রতিমন্ত্রী হিসাবে নিযুক্ত হন।    তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পশতু ব্যক্তি বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
// ********************************************************************** // **                 ***WARNING GLOBAL GADGET FILE***                 ** // **             changes to this file affect many users.              ** // **           please discuss on the talk page before editing         ** // **                                                                  ** // ********************************************************************** /**  * @source mediawiki.org/wiki/Snippets/Open_external_links_in_new_window  * @version 5  */ mw.hook('wikipage.content').add(function($content) { 	// Second selector is for external links in Parsoid HTML+RDFa output (bug 65243). 	$content.find('a.external, a[rel="mw:ExtLink"]').each(function () { 		// Can't use wgServer because it can be protocol relative 		// Use this.href property instead of this.getAttribute('href')  because the property 		// is converted to a full URL (including protocol) 		if (this.href.indexOf(location.protocol + '//' + location.hostname) !== 0) { 			this.target = '_blank'; 			if ( this.rel.indexOf( 'noopener' ) < 0 ) { 				this.rel += ' noopener'; // the leading space matters, rel attributes have space-separated tokens 			} 			if ( this.rel.indexOf( 'noreferrer' ) < 0 ) { 				this.rel += ' noreferrer'; // the leading space matters, rel attributes have space-separated tokens 			} 		} 	}); });
বিমলচন্দ্র সিংহ (১ ডিসেম্বর ১৯১৭ - ১৭ এপ্রিল ১৯৬১) ছিলেন একজন সংস্কৃত সাহিত্য দর্শনশাস্ত্রে এবং ফরাসি ভাষার সুপণ্ডিত ও একজন চিন্তাশীল লেখক।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম  খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৮৪,   সংক্ষিপ্ত জীবনী  বিমলচন্দ্র সিংহের জন্ম কলকাতার পাইকপাড়ার রাজ পরিবারে। পিতা মনীন্দ্রচন্দ্র সিংহ। বিমলচন্দ্র বি.এ. ও এম. এ পরীক্ষায় অর্থনীতিতে প্রথম শ্রেণীতে প্রথম স্থান অধিকার করেছিলেন। দেশ স্বাধীন হওয়ার পর বিধানচন্দ্র রায়ের নেতৃত্বাধীন পশ্চিমবঙ্গ সরকারের প্রথম মন্ত্রীসভার ভূমিরাজস্ব মন্ত্রী ছিলেন। মতানৈক্যের জন্য পদত্যাগ করলেও পরে ১৯৫৬ - ৬১ খ্রিস্টাব্দে মন্ত্রীপদে অধিষ্ঠিত ছিলেন। তার আমলেই জমিদারি প্রথার বিলোপ ও জমির উর্ধসীমা আইন তৈরি হয়। তিনি বিভিন্ন পত্র পত্রিকায় স্বনামে ও 'ভীষ্মদেব খোসনবীস জুনিয়র' ছদ্মনামে বহু মূল্যবান প্রবন্ধ প্রকাশ করেন । তার রচিত ও প্রকাশিত উল্লেখযোগ্য গ্রন্থগুলি হল -   'বিশ্বপথিক বাঙ্গালী'  'বাংলার চাষী'  'বঙ্কিম প্রতিভা'  'সমাজ ও সাহিত্য'  'কাশ্মীর ভ্রমণ'  'পশ্চিমবঙ্গের জনবিন্যাস'  বিভিন্ন শিক্ষা প্রতিষ্ঠান গঠন ও পরিচালনায় তিনি অত্যন্ত সক্রিয় ছিলেন। তাঁদের জমিদারির অন্তর্ভুক্ত এলাকায় বিভিন্ন প্রতিষ্ঠান শিক্ষাদীক্ষা ও উন্নয়নের জন্য বহু অর্থ ব্যয় করতেন। ১৯৪৬ খ্রিস্টাব্দে তিনি বঙ্গীয় ব্যবস্থাপক সভার সভ্য ছিলেন। ১৯৪৭ খ্রিস্টাব্দের ২০ জুন বঙ্গীয় আইনসভায় তিনি বাংলা বিভাজনের পক্ষে ও পশ্চিমবঙ্গ প্রতিষ্ঠায় মতদান করেন। রবীন্দ্রভারতী বিশ্ববিদ্যালয় গঠনে নেতৃত্ব দেন এবং এই প্রতিষ্ঠানের সম্পাদক ছিলেন। এছাড়া তিনি ১৩৫২ - ৫৪ বঙ্গাব্দে  বঙ্গীয় সাহিত্য পরিষদের ধনাধ্যক্ষ ও  ১৩৫৫-৫৬ বঙ্গাব্দে সহ-সভাপতি ছিলেন। কংগ্রেস নেতা ও সাংসদ অতীশচন্দ্র সিংহ তার জ্যেষ্ঠ পুত্র ছিলেন। কনিষ্ঠ পুত্র ছিলেন প্রখ্যাত পরমাণু বিজ্ঞানী বিকাশচন্দ্র সিংহ। অতীশচন্দ্র তার পিতা বিমলচন্দ্রের স্মৃতিতে ২০০২ খ্রিস্টাব্দে মুর্শিদাবাদ জেলার কান্দিতে বিমলচন্দ্র কলেজ অফ ল' স্থাপন করেন।   মৃত্যু  বিমলচন্দ্র সিংহ ১৯৬১ খ্রিস্টাব্দের ১৭ই এপ্রিল ৪৪ বৎসর বয়সে কলকাতায় প্রয়াত হন।   তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:সংস্কৃতির দার্শনিক বিষয়শ্রেণী:বাঙালি লেখক বিষয়শ্রেণী:ফরাসি ভাষার লেখক বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
শেখ মোহাম্মদ আমান হাসান বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি সাবেক প্রধানমন্ত্রী শেখ হাসিনার অধীনে স্পেশাল সিকিউরিটি ফোর্সের মহাপরিচালক হিসেবে দায়িত্ব পালন করেছেন। এর আগে, তিনি প্রেসিডেন্ট গার্ড রেজিমেন্টে (পিজিআর) কমান্ড্যান্ট হিসেবে দায়িত্ব পালন করেন।   প্রারম্ভিক জীবন ও শিক্ষা  আমান হাসান ১৯৬০ সালের ১৫ এপ্রিল পূর্ব পাকিস্তানের (বর্তমানে বাংলাদেশ) নড়াইল জেলায় জন্মগ্রহণ করেন। তিনি ঝিনাইদহ ক্যাডেট কলেজ থেকে এসএসসি ও এইচএসসি সম্পন্ন করেন। তিনি সাবেক প্রধানমন্ত্রী শেখ হাসিনার চাচাতো ভাই ও সাবেক সংসদ সদস্য শেখ হেলাল উদ্দীনের অত্যন্ত ঘনিষ্ঠ বন্ধু, তারা ঝিনাইদহ ক্যাডেট কলেজে একসঙ্গে লেখাপড়া করেছেন। তিনি ১৯৭৯ সালে বাংলাদেশ মিলিটারি একাডেমিতে যোগদান করেন এবং পদাতিক কোরে কমিশন লাভ করেন। আমান চীনের ন্যাশনাল ডিফেন্স ইউনিভার্সিটির স্নাতক ।  কর্মজীবন  আমান হাসান দুটি পদাতিক ব্যাটালিয়ন, দুটি গোয়েন্দা ইউনিট এবং দুটি বর্ডার গার্ড ব্যাটালিয়নের নেতৃত্ব দেন। তিনি ইন্টার সার্ভিস সিলেকশন বোর্ডে (আইএসএসবি) ডেপুটি প্রেসিডেন্ট হিসেবেও দায়িত্ব পালন করেছেন। তিনি ডিআর কঙ্গোতে সামরিক পর্যবেক্ষক এবং সোমালিয়ায় শান্তিরক্ষী হিসাবে নীল হেলমেটের অধীনে কাজ করেছিলেন। ১০ অক্টোবর ২০১২-এ, তিনি চৌধুরী হাসান সারওয়ার্দীর স্থলাভিষিক্ত হয়ে এসএসএফ এর মহাপরিচালক হিসেবে যোগদান করেন।  ব্যক্তিগত জীবন  আমান হাসান সোহেলা আক্তার শ্যামলীকে বিয়ে করেছেন এবং এই দম্পতির দুটি সন্তান রয়েছে। ২০১৯ সালে স্পেশাল সিকিউরিটি ফোর্সের প্রতিষ্ঠা দিবসের একটি অনুষ্ঠানে প্রাক্তন প্রধানমন্ত্রী শেখ হাসিনার পা স্পর্শ করার জন্য তিনি সমালোচিত হন।   তথ্যসূত্র   বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:নড়াইল জেলার ব্যক্তি বিষয়শ্রেণী:স্পেশাল সিকিউরিটি ফোর্সের মহাপরিচালক
থাম্ব|upright=1.2|কুরগান তত্ত্ব অনুযায়ী ৪০০০ খ্রী.পূ. হতে ১০০০ খ্রী.পূ. পর্যন্ত ইন্দো-ইউরোপীয় অভিপ্রয়াণের রূপরেখা  ইন্দো-ইউরোপীয় অভিপ্রয়াণ বলতে প্রত্ন-ইন্দো-ইউরোপীয় ভাষাভাষী মেষপালক বা রাখালী জীবন যাপনকারী জনগোষ্ঠীর অভিপ্রয়াণ বোঝানো হয়, যারা ইয়াম্‌নায়া এবং তদসংশ্লিষ্ট অন্যান্য পন্টিক-কাস্পিয়ান প্রান্তরের সংস্কৃতির এলাকা থেকে আনুমানিক ৪০০০ খ্রী.পূ. হতে অভিপ্রয়াণ শুরু করে। তাদের উত্তরসূরিরা ইউরোপের অধিকাংশে ও এশিয়ার কিছু অংশে ছড়িয়ে পড়ে এবং তাদের অভিপ্রয়াণের পথে নতুন সংস্কৃতি ও সভ্যতা সৃষ্টি করতে করতে অগ্রসর হয়, যেমন উত্তর ইউরোপে তন্ত্রীত পণ্য সংস্কৃতি এবং উত্তর ভারতে বৈদিক সংস্কৃতি। এই মহাঅভিপ্রয়াণ দ্বারাই ইউরোপ, বৃহত্তর ইরান ও ভারতীয় উপমহাদেশের বর্তমান ভাষা ও সংস্কৃতি নির্ধারিত হয়, এবং এর ফলে পরবর্তীকালে পৃথিবীর সর্ববৃহৎ এবং সর্বাধিক ব্যবহৃত ভাষা পরিবার সৃষ্টি হয়।   তথ্যসূত্র   বিষয়শ্রেণী:ইন্দো-ইউরোপীয় ইতিহাস বিষয়শ্রেণী:প্রাগৈতিহাসিক অভিপ্রয়াণ বিষয়শ্রেণী:তাম্র যুগ বিষয়শ্রেণী:ব্রোঞ্জ যুগ বিষয়শ্রেণী:খ্রিস্টপূর্ব ১ম সহস্রাব্দ বিষয়শ্রেণী:খ্রিস্টপূর্ব ২য় সহস্রাব্দ বিষয়শ্রেণী:খ্রিস্টপূর্ব ৩য় সহস্রাব্দ